
ΠΡΟΕΔΡΙΚΟ ΔΙΑΤΑΓΜΑ ΥίΤ ΑΡΙΟ. 278 

Κανονισμός τού Ταμείου Αλληλοβοήθειας Προσωπικοί» 

Ο.Σ.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει : 

1. Τάς διατάξεις τοϋ άρθρου 14 τοϋ Νόμου 1648/1851 
(ΦΕΚ 15/1971 τ. Α'). 

2. Τήν γνώμην τοϋ Διοικητικού Συμβουλίου τοϋ Ταμείου 
Αλληλοβοήθειας Ποοσωπικοΰ Ο.Σ.Ε. διατυπωθεΐσα κατά 
τάς ύπ’ άριθ. 427/8.10.1980 καί 450/8.5.81 συνεδριάσεις 

αύτοΰ. 

3. Τήν ύπ’ άριθ. 1245/29.10.81 Κοινήν Άπόφασιν τοϋ 
Πρωθυπουργού καί τοϋ Υπουργού Κοινωνικών 'Υπηρεσιών 
«περί άναθέσεως αρμοδιοτήτων στούς Υφυπουργούς Κοι¬ 
νωνικών 'Υπηρεσιών» (ΦΕΚ 679/τ. Β'/5.11.81). 

4. Τήν περί ΣΚΑ διάταξη τοϋ άρθρου 113 παρ. 2 τοϋ Π.Δ. 
544/77 (ΦΕΚ 178) ώς αυτή άντικατεστάθη διά τοϋ άρθρου2 
παρ. 1 τοϋ Ν. 728/1977 (ΦΕΚ 316). 

5. Τήν γνώμην τοϋ Συμβουλίου Κοινωνικής Ασφαλείας 
διατυπωθεΐσαν κατά τάς ύπ’ άριθ. 30/21.8.1981 καί. 31/ 
28.8.82 συνεδριάσεις αύτοΰ της ΚΑ' περιόδου.. 

6. Τήν ύπ’ άριθ. 1625/17.12.81 γνωμοδότηση» τοϋ Συμ¬ 
βουλίου της Έπικρατεαίας προτάσει τής επί τών Κοινωνικών 
'Υπηρεσιών 'Υφυπουργοΰ, άποφασίζομεν : 

’Άρθρον 1. 

Έννοιολογικοί Προσδιορισμοί. 

1. Εις τον παρόντα Κανονισμόν οί κάτωθι όροι σημαίνουν 
άντιστοίχως : 

α) «Υπάλληλος», πάντα εργαζόμενον άνεξαρτήτως τής 
φύσεως καί τοϋ είδους τής παρεχομνένης έργασίας, ήσφα- 
λισμένον εις τό Ταμεΐον Αλληλοβοήθειας Προσωπικού ΟΣΕ. 

β) «Ταμεΐον», τό Ταμεΐον Αλληλοβοήθειας Προσωπικού 
τοϋ Ο.Σ.Ε. 

γ) «'Υγειονομική Υπηρεσία», τήν Υγειονομικήν Υπη¬ 
ρεσία τοϋ Ο.Σ.Ε. περιλαμβάνουσαν καί ιατρεία τοϋ Ταμείου. 

δ) «Τακτικαί άποδοχαί», τάς καθοριζομένας ώς τοιαύτας 
ύπό τών διατάξεων τοϋ Γενικού Κανονισμοΰ Προσωπικού 
τού Ο.Σ.Ε. διά τό προσωπικόν τοϋ Ο.Σ.Ε. καί ύπό τών δια¬ 
τάξεων τού ΐσχύοντος διά τό προσωπικόν τών Ταμείων 
Αλληλοβοήθειας καί Προνοίας Προσωπικού Ο.Σ.Ε. μισθο¬ 
λογίου τού Δημοσίου. 


Άρθρον 2. 

Άσφαλιζόμενα πρόσωπα. 

Εις τό Ταμεΐον άσφαλίζονται ύποχρεωτικώς άπό τής 
πρώτης ήμέρας άναλήψεως ύπηρεσίας, ύποχρεούμενοι εις τήν 
καταβολήν τής έν άρθρω 28 τού παρόντος κάθοριζομένης 
εισφοράς : 

1. Οί τακτικοί (μόνιμοι καίδόκιμοι) ύπάλληλοι τού Όρ- 
γανισμοΰ Σιδηροδρόμων Ελλάδος (ΟΣΕ). 

2. Οί έκτακτοι ύπάλληλοι τού. Ο.Σ.Ε., πλήν τών προσ- 

• λαμβανομένων έπί συμβάσει ώρισμένου χρόνου - διάρκειας 

μικροτέρας τών έξ (6) μηνών. Εις περίπτωση» άνανεώσεως 

- τής τοιαύτης συμβάσεως χωρίς νά μεσολαβήση λύσις τής 
εργασιακής σχέσεως, οί έν λόγω ύπάλληλοι άσφαλίζονται εις 

- τό Ταμεΐον άμα τή συμπληρώσει εξαμήνου (6) ύπηρεσίας 
παρά τώ ΟΣΕ. 

. 3. Οί ύπάλληλοι τών άντιστοίχων κατηγοριών τών Τα¬ 
μείων Αλληλοβοήθειας Προσωπικού Ο.Σ.Ε. καί Προνοίας 
Προσωπικού Ο.Σ.Ε. 

’Άρθρον 3. 

Οί άπό 1ης Ιανουάριου 1971 καταστάντες καί εφεξής 
καθιστάμενοι συναταξιοΰχοι έκτοΰ προσωπικού τού Ο.Σ.Ε., 
τών Ταμείων Αλληλοβοήθειας καί Προνοίας Προσωπικού 
Ο,Σ.Ε. καί τής Διεθνούς Εταιρείας Κλιναμαξών, ώς καί 
τά κατά τό άρθρον 4 τού παρόντος μέλη οικογένειας αυτών, 
ύπό τάς εΐς.τό άρθρον. τούτο .προϋποθέσεις καί διακρίσεις, 
άσφαλίζονται εις τό Ταμεΐον καί δικαιούνται άντιστοίχως τής 
ύπό τών διατάξεων τού.παρόντος Κανονισμού διά τούς έν 
ένεργεία ήσφάλισμένους καί τά μέλη οικογένειας των προ- 
βλεπομένης πλήρους ύγειονομικής περιθάλψεως, πλήν τών έν 
άρθροις 19 παρ. 2, 20 καί 21 άναφερομένων έπιδομάτων 
(άρθρο 1 τού Ν. 532/77). 

Άρθρον 4. 

, Δικαιούμενα περιθάλψεως μέλη οικογένειας. 

1. Πέραν τών έν άρθρω 2 τού παρόντος άναφερομένων, 
δικαιούνται περιθάλψεως καί. τά κάτωθι προστατευόμενα 
μέλη οικογένειας αυτών, ύπό τήν προϋπόθεση» ότι δεν τυγ¬ 
χάνουν ήσφαλισμένα εις έ'τεροΐ» Ασφαλιστικόν Όργανισμόν 
διά τον Κλάδον 'Υγείας έξ ΐδ,ίου δικαιώματος. 

α) Ή σύζυγος, 'ό χαρακτηρισθείς οίκονομικώς άδύνατος 
καί άνίκανος προς έργασίαν σύζυγος θήλεος ύπαλλήλου καί 
τά άνήλικα τέκνα τούτου νόμιμα ή νομιμοποιηθέντα ή θετά ή 
άνεγνωρισμένα. 

β) Τά ενήλικα τέκνα, ώς έν τώ προηγουμένω έδαφίω 
άναφέρονται, τά άνίκανα προς έργασίαν, λόγω διαρκούς σω¬ 
ματικής ή πνευματικής αναπηρίας, οί γονείς καί άγαμοι 
θυγατέρες καί άδελφαί άνεξαρτήτως ηλικίας, έφ’ όσον οΰτοι 

έχουν χαρακτηρισθή ώς οίκονομικώς αδύνατοι κατά τάς δια-; 
τάξεις του Ν.Δ. 57/1973, συνοικούν δέ καί αποζούν άποδε- 
δειγμένως εις βάρος του ήσφαλισμένου υπαλλήλου. 

γ) Τά, ώς έν τώ έδαφίω (α) άναφέρονται, άνήλικα τέκνα 
θήλεος υπαλλήλου ώς καί τά ενήλικα τέκνα αυτού, τά ανί¬ 
κανα προς έργασίαν λόγω διαρκούς σωματικής ή πνευματι¬ 
κής άναπηρίας. 

2. Τά ενήλικα άγαμα τέκνα, ώς έν τή άνω παραγράφω 1 
άναφέρονται, ήλικίας μέχρις/25 έτών τά φοιτώντα άποδε- 
δειγμένως εις Ανώτατα ή Ανώτερα Κρατικά Εκπαιδευτι¬ 
κά 'Ιδρύματα ήμεδαπής ή άλλοδαπής άνεγνωρισμένα ώς 
ισότιμα δικαιούνται περιθάλψεως βάσει τού παρόντος Κανο¬ 
νισμού, εφόσον δεν παρέχεται τοιαύτη εις αύτά ύπό των Ι¬ 
δρυμάτων εις τά όποια άνήκουν. 

3. Τά ενήλικα άγαμα τέκνα, ώς έν τή άνω παραγράφω 1 
άναφέροντοι, ήλικίας μέχρις 23 έτών, τά μή φοιτώντα εις 
Ανώτατα ή Ανώτερα Εκπαιδευτικά Ιδρύματα, άλλά εις 
οίανδήποτε Τεχνικήν, Επαγγελματικήν, ή έτέραν σχολήν 
δικαιούνται περιθάλψεως βάσει τού παρόντος κανονισμού 
ύπό τήν προϋπόθεσιν ότι προκειμένου περί ύποχρέων στρα- 
τεύσεως ταΰτα έ'τυχον άναβολής στρατεύσεως. 

Άρθρον 5. 

• Δικαιολογητικά έγγραφής. 

Τά προς άπόδειξιν τής άσφαλιστέας ίδιότητος ύποβλητέα 
δικαιολογητικά καθορίζονται διά γενικής άποφάσεως τού 
Διοικητικού Συμβουλίου τού Ταμείου. 

’Άρθρον 6. 

’Έκτασις Περιθάλψεως. 

1. Τό τακτικόν προσωπικόν τού Ο.Σ.Ε., ώς τούτο προσ¬ 
διορίζεται ύπό τών διατάξεων τού Γενικού Κανονισμού Προ¬ 
σωπικού του, δικαιούται άπό τής προσλήψεώς του πλήρους 
περιθάλψεως, ώς αυτή προβλέπεται ύπό τού παρόντος. 

2. Τής αύτής περιθάλψεως δικαιούνται καί τά έν άρθρω 4, 
τού παρόντος μέλη οικογένειας τού τακτικού προσωπικού του 

Ο.Σ.Ε. 

3. Οί έκτακτοι ύπάλληλοι τού Ο.Σ.Ε. δικαιούνται άπό τής 
άσφαλίσεώς των εις τό Ταμεΐον, ιατρικής, οδοντιατρικής 
καί φαρμακευτικής περιθάλψεως, ώς καί νοσοκομειακής 
τοιαύτης διάρκειας ενός μηνός, ώς αύται προβλέπονται ύπό 
τού παρόντος. 

4. Οί Υπάλληλοι τών Ταμείων Αλληλοβοήθειας καί Πρό¬ 
νοιας Προσωπικού Ο.Σ.Ε. δικαιούνται, οί μεν μόνιμοι καί 
δόκιμοι δ,τι καί τό τακτικόν προσωπικόν τού Ο.Σ.Ε., οί 
δέ έκτακτοι δτι καί οί έκτακτοι ύπάλληλοι τού Ο.Σ.Ε., άμ- 
φότεραι δέ αί κατηγορίαι τούτων πλήν τών προβλεπομένων 
εις τά άρθρα 20 καί 21 τού παρόντος παροχών. 

Άρθρον 7. 

Ιατρική Περίθαλψις. 

1. 'Η ιατρική περίθαλψις συνίσταται εις τήν χρησιμοποί¬ 

ησή τών καταλλήλων διά τήν διάγνωσιν καί θεραπείαν τών 
νόσων ιατρικών φροντίδων. Αΰτη παρέχεται καθ’ ήν έκτασιν 
δικαιολογεί ταύτην ή σοβαρότης έκάστης περιπτώσεως καί 
επιτρέπουν τά διατιθέμενα εις τήν Χούραν έπιστημονικά καί· 
τεχνικά μέσα, δέον δέ νά είναι έπαρκής καί σκόπιμος, χωρίς 
δμως νά ύπερβανίνη τό μέτρον τού άναγκαίου. Προληπτικοί 
εμβολιασμοί πάσης φύσεως συμπεριλαμβάνονται εις τήν ια¬ 
τρικήν περίθαλψιν, κατόπιν είσηγήσεως τής Υγειονομικής 
'Τπηρεσίας. ή’ 

2. 'Η ιατρική περίθαλψις παρέχεται διά τού ιατρικού προ¬ 
σωπικού τού Ο.Σ.Ε. ή τού Ταμείου. Αί άποδοχαί καί άμοιβαί 
τού προσωπικού τούτου, ώς καί αί δαπάναι τής ιατρικής 
ύπηρεσίας καταβάλλονται παρά τού Ο.Σ.Ε. ή τού Ταμείου, 
κατά περίπτωσιν οργανικής έξαρτήσεοις τού προσωπικού ή 
τών ιατρείων. 

3. Αί δαπάναι συστάσεο^ς έξοπλισμοΰ καί λειτουργίας Ι¬ 
ατρείων καί Πολυϊατρείων (μισθώματα, φωτισμός, θέρμαν- 
σις, καθαρισμός κ.λ.π.) βαρύνουν τό Ταμεΐον, έφ’ δσον συνε- 


στήθησαν ή συνιστώνται παρά τούτου. 'Ομοίως τό Ταμεΐον 
βαρύνουν καί αί άποδοχαί τού όργανικώς άνήκοντος εις αυτό 
καί ύπηρετοΰντος εις τά έν λόγω Ιατρεία καί Πολυϊατρεΐα, 
ιατρικού, παραΐατρικοΰ καί βοηθητικού προσωπικού. 

Άρθρον 8. 

Περίθαλψις δι’ ιδιωτικών ιατρών. 

Αί άμοιβαί τών τυχόν χρησιμοποιουμένων ιδιωτών ιατρών 
βαρύνουν τούς ύπαλλήλους κατά πάσαν. άλλην περίπτωσιν, 
πλήν τών άκολούθων δύο, καθ’ άς αί άμοιβαί αύται βαρύνουν 
τό Ταμεΐον : _ 

α) Όσάκις κατά γνωμοδότησιν τής Υγειονομικής 'Τπη¬ 
ρεσίας ό άσθενής έχει άνάγκη νά ύποβληθή εις έξέτασιν ή 
θεραπείαν παο’ ιατρού ώρισμένης εΐδικότητος, μή διατιθε- 
μένου παρά τού Ο.Σ.Ε. ή τού. Ταμείου, δτε παραπέμπεται 
εις ιδιώτην, καί 

β) 'Οσάκις, λόγω έπειγούσης άνάγκης, δέν καθίσταται 
δυνατή ή έγκαιρος έπίσκεψις τού άσθενοΰς παρά τού ιατρού 
τού Ο.Σ.Ε. ή τού Ταμείου. 

Τήν έπίσκεψιν εις ιδιώτην ή παρά ιδιώτου ιατρού οφείλει 
ό ύπάλληλος ή τις έκ τών μελών τής οικογένειας του νά ά- 
ναγγείλη εις τήν Υγειονομικήν Υπηρεσίαν τό άργότερον 
έντός τών άμέσως έπομένων τής έπισκέψεως 3 ήμερών. 

Έναντι τής καταβληθείσης άμοιβής έν τη περιπτώσει 
ταύτη καταβάλλεται εις τον ήσφαλισμένον ύπό τής οικείας 
Υπηρεσίας τού ΟΣΕ ήτοι τού εγγυτέρου σταθμού, γραφείου 
Ταξειδίων καί Τουρισμού ή τών έν Άθήναις, Θεσ/νίκης 
Ταμείων τού ΟΣΕ έπί τή προσκομίσει νομίμου άποδείξεως 
τού ιδιώτου ιατρού καί βεβαιώσεως τού οικείου Πολυϊα- 
τρείου ή Τομεάρχου ιατρού τού Ο.Σ.Ε. περί έμπροθέσμου 
άναγγελίας τής τοιαύτης έπισκέψεως, τό προβλεπόμενον 
ύψος διά τάς άμοιβάς (εις τό ίατρεΐον τού ιδιώτου ιατρού 
ή οϊκοι) ύπό τού Δημοσίου. 

'Η Υγειονομική 'Τπηρεσία, έφ’ δσον ήθελε κρίνει, έκ τών 
ύστέρων συγκεντροΰσα τάς έν λόγιο δαπάνας, τήν έπίσκεψιν 
ταύτην ώς μή δικαιολογημένην παραγγέλει τον καταλο¬ 
γισμόν τού ύπαλλήλου διά τής 'Τπηρεσίας του. 'Η τυχόν άπό- 
φασις καταλογισμού δέν δύναται νά λάβη χώραν μετά παρέ- 
λευσιν έτους άπό τής χρησιμοποιήσειος ιδιώτου ιατρού. 

Άρθρον 9. 

Περίθαλψις μελών οικογένειας. 

Ιατρικής περιθάλψεως, ώς αΰτη περιγράφεται εις τά άρ¬ 
θρα 7 καί 8 τού παρόντος, δικαιούνται καί τά κατά τό άρθρον 
4 δικαιούμενα περιθάλψεως μέλη οικογένειας τού ύπαλλήλου. 

’Άρθρον 10. 

Όδοντιατρική περίθαλψις. 

1. 'Ο οδοντιατρική περίθαλψις παρέχεται ύπό οδοντια¬ 
τρικού προσωπικού τού Ο.Σ.Ε. ή συμβεβλημένων μετά τού 
Ο.Σ.Ε. ιατρών καί συνίσταται : · 

α) Εις τήν θεραπευτική, ήτοι εις χειρουργικάς επεμβάσεις 
έντός τής κοιλότητος τού στόματος, έξαγωγάς όδόντων, 
θεραπείαν ούλίτιδος, καθαρισμόν όδόντων καί έμφράξεις 
αυτών άποκλειομένης δμως άπολύτως τής χρησιμοποιήσειος 
χρυσού, πλατίνης ή άλλων πολυτίμων μετάλλων. · 

Ταύτης δικαιούνται δωρεάν τά έν άρθρω 4 τού παρόντος 
δικαιούμενα περιθάλψεως μέλη οικογένειας καί ό ήσφαλι- 
σμένος. 

β) Είς τήν προσθετική, ήτοι εις κατασκευή, μερικήν ή ο¬ 
λικήν, οδοντοστοιχιών, είς στεφάνας καί γεφύρας έπί βάσεως 
έκ μεταλλικού σκελετού έξ άνοξειδώτου κράμματος, άκριλικής 
ρητίνης κ.λ.π., άποκλειομένης δμως άπολύτως .τής χρησιμο- 
ποιήσεως χρυσού, πλατίνης, ή άλλων, πολυτίμων μετάλλων. 

Ταύτης δικαιούνται τά έν άρθρω -4 παράγραφος 1 έδάφ. 
(α) καί (γ) δικαιούμενα περιθάλψεως μέλη οικογένειας, καί 
ό ήσφαλισμένος, τής δαπάνης· βαρυνούσης κατά 80% τό 
•Ταμεΐον καί κατά 20% τον ήσφαλισμένον. Δικαιούνται 
ταύτης καί τά έν άοθρω 4 παράγραφος 1 έδάφ. (β), παράγρ. 

2 κάΐ 3 λοιπά δικαιούμενα περιθάλψεως μέλη οικογένειας., 
τής δαπάνης βαρυνούσης κατά 40 % τό Ταμεϊον και κατα 
60 % τον ήσφαλισμένον. 'Η δαπάνη προσθετικών εργασιών 
καθορίζεται έκάστοτε καί κατά περίπτωσιν υπό τοϋ Διοικη- . 
τικοΰ Συμβουλίου τοϋ Ταμείου. 

γ) Εις τήν ορθοδοντικήν, έφ’ δσον αύτη κρίνεται άναγκαία 
διά θεραπευτικούς λόγους κατόπιν γνωματεύσεως τής 'Υγειο- ·' 
νομικής 'ΐπηρεσίας, στηριζομένης εις πιστοποίησιν τοϋ οι¬ 
κείου Τμήματος ’Οδοντιατρικής Σχολής άνεγνωρισμένου 
.Πανεπιστημίου τής ημεδαπής. Ταύτης δικαιοΰνται μόνον 
τά έν άρθρω 4 παράγραφος 1 έδάφ. (α) τοϋ παρόντος άνα- 
φερόμενα ώς δικαιούμενα περιθάλψεως μέλη οικογένειας 
καί ήσφαλισμένος, τοϋ οποίου τά τέκνα μέχρις ήλικίας δέκα 
πέντε ετών δικαιούνται εις ορθοδοντικήν περίθαλψιν καί δια 
λόγους αισθητικούς, κατόπιν γνωματεύσεως τής Υγειονομι¬ 
κής 'Τπηρεσίας ώς καί ανωτέρω. 

2. Ή δαπάνη τής οδοντιατρικής περιθάλψεως βαρύνει τον 
μέν Ο.Σ.Ε. καθ’ δσον άφορά τάς άμοιβάς τών οδοντιάτρων, 
τό δέ Ταμεϊον καθ’ οσον άφορά τά φάρμακα καί υλικά. 

3. 'Η έπί πλέον δαπάνη έκ τής χρησιμοποιήσεως χρυσούς 
πλατίνης, ή ετέρων πολυτίμων μετάλλων έν τή οδοντιατρική 
περιθάλψει, βαρύνει τον ήσφαλισμένον. 

’Άρθρον 11. 

Φαρμακευτική Περίθαλψις. 

1. 'Η φαρμακευτική περίθαλψις συνίσταται εις τήν πα¬ 
ροχήν τών απαραιτήτου φαρμάκων πρός αποκαταστασιν τής 
υγείας ή πρός άνακούφισιν έκ τής νοσηράς καταστασεως. 

2. Τά φάρμακα παρέχονται ύπό τών υπηρεσιακών φαρ¬ 
μακείων ή τών ιδιωτικών τοιούτων, βάσει συνταγών τών θε¬ 
ραπόντων ιατρών. Κατάλογον τών θεραπόντων ιατρών καί 
τάς μεταβολάς έπί τούτου οφείλει ή 'ΐγειονομική Υπηρε¬ 
σία νά κοινοποιή άνά μήνα εις τό Ταμεϊον. Αί συνταγαί φαρ¬ 
μάκων τών .θεραπόντων ιατρών θεωρούνται ώς ορίζεται έν τώ 
'Υπηρεσιάκώ Όργανισμώ τοϋ Ο.Σ.Ε., τών αρμοδίων υπη¬ 
ρεσιακών οργάνων καθοριζομένων δι’ άποφάσεως τοϋ Αρ¬ 
χιάτρου τοϋ Ο.Σ.Ε. καί έλέγχονται μετά τήν έκτέλεσίν των- 
υπό τοϋ Ταμείου, κατά τά είδικώτερον δι’ άποφάσεως τοϋ 
Διοικητικού του Συμβουλίου καθορισθησομενα. 

3. Φαρμακευτικά ιδιοσκευάσματα (σπεσιαλιτέ) παρέχον¬ 
ται έκ τών διαλαμβανομένων ε’ις τον έπίσημον πίνακα τών 
έν Έλλάδι κυκλοφορούντων φαρμάκων καί άναφερομένων εις 
τήν έπίσημον κρατικήν διατίμησιν. Κατ εξαίρεσιν και 
μετά γνώμην τής Υγειονομικής 'Τπηρεσίας και αποφασιν 
τοϋ Δ.Σ. δύνανται νά παρέχωνται καί τά έκάστοτε ένδεικνυό- 
μενα κατά τούς κανόνας τής ιατρικής έπιστήμης φαρμακευ¬ 
τικά ιδιοσκευάσματα αλλοδαπής. 

4. Καταβάλλεται εις τον ήσφαλισμένον ή άξια φαρμάκων 
άγορασθέντων εις περιπτώσεις έπειγόύσης άνάγκης, άνευ 
τηρήσεως τής έν τή άνω παραγράφω 2 οριζόμενης διαδικα¬ 
σίας, έφ’ δσον ταΰτα ήγοράσθησαν κατόπιν συνταγής ιατρού 
καί θεωρηθούν τά δικαιολογητικά άγοράς των ύπό τών έν τή 
παραγράφω ταύτη όριζομένων ώς αρμοδίων υπηρεσιακών 
οργάνων. 

'Η καταβολή τής αξίας πραγματοποιείται ύπό τών όρι¬ 
ζομένων έν άρθρω'8 ύπηρεσιακών Συγκροτημάτων τού ΟΣΕ. 

5. Οί ύπάλληλοι συμμετέχουν εις τήν αξίαν τών χορηγου¬ 
μένων φαρμάκων κατά ποσοστόν είκοσι επι τοις εκατόν 
(20 %). Εξαιρείται ή περίπτωσις χορηγήσεως φαρμάκων εις 
νοσηλευομένους έν θεραπευτηρίω οϊτινες ούδέν καταβάλουν. 

'Ομοίως, έξαιρεϊται καί ή περίπτωσις χορηγήσεως φαρ¬ 
μάκων εις πάσχοντας έκ χρονιών νοσημάτων ή νοσημάτων 
μακροχρονίου θεραπείας, ώς άμφότερα ταΰτα.ήθελον καθο- 
ρισθή ύπό τού Διοικητικού Συμβουλίου τού Ταμείου, ειση- 
γήσει τής Υγειονομικής 'Τπηρεσίας. 

’Άρθρον 12. 

Φαρμακευτική περίθαλψις μελών οικογένειας. 

Φαρμακευτικής περιθάλψεως ούς αυτή περιγράφεται εν 
τώ προηγουμένω άρθρφ, δικαιούνται καί τά κατά τό άρθρον 


4 τού παρόντος δικαιούμενα περιθάλψεως μέλη οικογένειας, 
ύπό τούς αύτούς' ορούς και προϋποθέσεις. 

Άρθρον ·13. 

Δαπάναι λειτουργίας φαρμακείων. 

1. Αί δαπάναι τών υπηρεσιακών φαρμακείων συμπεριλαμ¬ 
βανομένων καί τών μισθοδοσιών, αμοιβών και αποζημιώσεων 
έν γένειτοΰ πάσης φύσεως προσωπικού αυτών βαρύνουν τό 
Ταμεϊον. 

2. Τό προσωπικόν τών ύπηρεσιακών φαρμακείων είναι 
προσωπικόν οργανικώς άνήκον είς τό Ταμεϊον, παρεχει όμως 

τάς υπηρεσίας του έντός τού νομίμου ωραρίου κατα ταςεκα- 
. στοτε οδηγίας τού Αρχιάτρου τού Ο.Σ.Ε. 

Άρθρον 14. 

Νοσοκομειακή. περίθαλψις. 

1. 'Η νοσοκομειακή περίθαλψις περιλαμβάνει την εις θε- 
' ραπευτήριον (Νοσοκομεϊον ή Ιδιωτικήν Κλινικήν) νοση- 
, λείων τού πάσχοντος, οσάκις ό άσθενής λογω τής φυσεως 

τής ασθένειας ή τής έλλείψεως μέσων δια την επαρκή κατ;; 
οϊκον περίθαλψιν, έ'χει ανάγκην εισαγωγής εις θεραπευτηριον. 
Είς τήν νοσοκομειακήν περίθαλψιν περιλαμβάνεται ή ενδιαι- 
τησις τού ασθενούς, ή ιατρική καί φαρμακευτική περίθαλψις, 

' αί απαραίτητοι διά την διάγνωσιν και την παρακολουθησιχ 
της πορείας τής θεραπείας έργαστηριακαί εξετάσεις, αι δια 
τήν θεραπείαν άναγκαΐαι έπεμβάσεις, ώς καί η διαθεσις απο¬ 
κλειστικής νοσοκόμου, οσάκις αύται άπαιτεΐται κατα ειση- 
γησιν τής 'Υγειονομικής. 'ΐπηρεσίάς καί μετ’ άπόφασιν τού. 

Δ.Σ. 

2. 'Η εισαγωγή είς θεραπευτηριον ένεργεΐται κατόπιν απο- 
ψάσεως τής Υγειονομικής 'ΐπηρεσίας, έκδιδούσης είσιτη; 
’ριον εισαγωγής τού πάσχοντος. Είς τό τέλος έκαστου μηνος 
Αποβάλλεται είς τό Διοικητικόν Συμβουλίου τού Ταμείου 
, πίναξ τών γενομένων εισαγωγών έν Θεραπευτηρίω ώς και 

τών 'συνεχιζόντων τήν παραμονήν τωνέν αύτώ πρός έγκρισιν. 

Είς έπειγούσας περιπτώσεις, καθ’ άς κρίνεται παρα τού 
θεράποντος ιατρού, τής 'Υγειονομικής Ιπηρεσιας η ιδιώτου, 
’,.έπιβεβλημένη ή άμεσος εισαγωγή έν Θεραπευτηρίω δυναται 
ή εισαγωγή αυτή νά ένεργηθή ύπό τοϋ Θεράποντος ιατρού, 
ύπ’ εύθύνη του αν ανήκει είς τήν 'Υγειονομικην Τπηρεσιαν 
■ή ύπ’ εύθύνη τού ήσφαλισμένου, αν είναι ιδιώτης, ύποχρεου- 
μένου, τού ιατρού ή συγγενούς τού ήσφαλισμένου, κατα πε- 
ρίπτωσιν, ρπως άναφέρη τό περιστατικόν .είς τήν 'Τγειονο- 
'-μικήν Υπηρεσίαν, έντός 24ώρου.' 

,· Τό Διοικητικόν Συμβούλιον',είς έξαιρετικάς περιπτώσεις 
δύναται νά δικαιολογή περιστατικά καί πέραν τού 24ώρου· 
μετά γνώμην τής Υ.Υ. 

3. 'Η νοσοκομειακή περίθαλψις βαρύνει τό Ταμεϊον; 
παρέχεται δέ διά τών τυχόν ιδιοκτήτων κλινικών τού Τα-. 

■ μείου ή διά συμβεβλημένων μετά τοϋ Ταμείου νοσοκομείων 
■ή Κλινικών. 

Είς περιπτούσεις. έπειγόύσης άνάγκης καί έφ’ οσον δεν 
καθίσταται δυνατή έλλείψει. θέσεων ή δι’ άλλην δικαιολογη- 
μένην αιτίαν ή εισαγωγή είς τά ιδιόκτητα ή συμβεβλημένα 
θεραπευτήρια ή δεν ύφίστανται τοιαΰτα έν τή περιφερείς 
διαμονής τού άσθενοΰς, επιτρέπεται ή εισαγωγή είς νομίμως 
λειτουργούν, μή συμβεβλημένου θεραπευτήριον, τηρουμένης 
πάντως τής έν παραγρ. 2 τού παρόντος διαδικασίας. 

Είς περιπτώσεις, σιδηροδρομικών ή αύτοκινητιστικών 
ατυχημάτων, ή έντός τού απολύτως αναγκαίου χρόνου εισα¬ 
γωγή.είς θεραπευτήριον τού παθόντος γίνεται άνευ τηρήσεως 
τής έν παραγράφω 2 τού παρόντος άρθρου διαδικασίας τής 
-Υγειονομικής .'Τπηρεσίας είδοποιουμένης έντός εύλογου 
χρόνου, διά παντός προσφόρου τρόπου. 

4. Είς πάσαν περίπτωσιν νοσοκομεικής περιθάλψεως· 
ανηλίκων τέκνων τού ήσφαλισμένου,. τά όποια έχουν ανάγκην 
.συνοδού κατά τήν γνώμην τής Υγειονομικής '1 πηρεσίας 
ή νοσοκομειακή περίθαλψις τού πάσχοντος περιλαμβάνει, 
καί τήν ένδιαίτησιν τού συνοδού. 

5. Έν περιπτώσει εισαγωγής καί παραμονής πέραν των 
30 ήμερων εις θεραπευτήριον τοϋ ήσφαλισμένου ή των δι- 
καιουμένων νοσοκομειακής περιθάλψέως, είναι δυνατή ή 
χορήγησις δανείου μέχρι τοϋ ποσού τοϋ βασικοΰ μισθοΰ τοϋ 
Προϊσταμένου Υπηρεσίας τοϋ Ο.Σ.Ε. έπί τή αιτήσει τοϋ 
ήσφαλισμένου, έπιστρεφομένου άτόκως εις 12 μηνιαίας δό¬ 
σεις, κατά τά εΐδικώτερον όρισθησόμενα δι’ άποφάσεως 
τοϋ Διοικητικοΰ Συμβουλίου τοϋ Ταμείου. 

’Άρθρον 15. 

Δικαιούμενοι νοσοκομειακής περιθάλψεως. 

1. Νοσοκομειακής περιθάλψεως ύπό τάς προϋποθέσεις 
τοϋ προηγουμένου άρθρου δικαιοΰνται : 

α) Οί τακτικοί (μόνιμοι καί δόκιμοι) υπάλληλοι άπό τής 
προσλήψεώς των καί οί έκτακτοι άπό τής υπαγωγής των είς 
τήν άσφάλισιν τοϋ Ταμείου. 

Επίσης οί υπάλληλοι των αντιστοίχων κατηγοριών των 
Ταμείων Αλληλοβοήθειας Προσωπικοΰ ΟΣΕκαί Προνοίας 
Προσωπικοΰ Ο.Σ.Ε. ύπό τάς αύτάς προϋποθέσεις. 

'Η έντός νοσοκομείου περίθαλψη παρέχεται διά χρονικόν 
διάστημα μέχρις έξ (6) μηνών δυνάμενον νά παραταθή έπί 
τρίμηνον είσέτι δι’ άποφάσεως τοϋ Διοικητικοΰ Συμβουλίου 
τοϋ Ταμείου, λαμβανομένης κατόπιν ήτιολογημένης γνωμα- . 
τεύσεως τής Υγειονομικής "Υπηρεσίας, έφ’ όσον δέ αύτη πα¬ 
ρέχεται εις θεραπευτήριον έκτείνεται ομοίως μέχρι τών άνω 
ορίων, ή δέ έντός ιδιωτικής κλινικής περίθαλψη παρέχεται 
δι’ ΐσον χρονικόν διάστημα αλλά μετ’ έγκρισιν τοϋ Διοικητι¬ 
κού Συμβουλίου τοϋ Ταμείου, παρεχομένην άνά μήνα άπό τής 
εισαγωγής κατόπιν γνωματεύσεως τής 'Υγειονομικής "Υπη¬ 
ρεσίας. 

Έν περιπτώσει έπιβεβλημένης άνάγκης, λόγω ΐδιαζούσης 
μορφής άσθενείας, διαπιστουμένης ύπό τής "Υγειονομικής 
"Υπηρεσίας, δύναται νά δοθή καί δευτέρα τρίμηνος παράτασις,' 
κατόπιν άποφάσεως τοϋ αυτού Συμβουλίου λαμβανομένης 
ομοίως. 

β) "Η σύζυγος , ό χαρακτηρισθείς ως οΐκονομικώς άδύ- 
νατος καί άνίκανος προς έργασίαν σύζυγος θήλεος ύπαλ- 
λήλου, τά άνήλικα τέκνα ύπαλλήλου, νόμιμα ή νομιμοποιη- 
θέντα ή θετά ή άνεγνωρισμένα, αΐ άγαμοι θυγατέρες καί τά 
ένήλικα τέκνα, τά άνίκανα προς έργασίαν, λόγω διαρκούς 
σωματικής ή πνευματικής άναπηρίας, διά χρονικόν διάστημα 
μέχρις έξ (6) μηνών καί ύπό τάς έν τώ προηγουμένω έδαφίω 
προϋποθέσεις, άν ή περίθαλψις παρέχεται εις νοσοκομεΐον ή 
εις θεραπευτήριον. 

Τό χρονικόν τούτο διάστημα δύναται νά παραταθή μέχρι 
τριών (3) μηνών είσέτι, άποφάσει τοϋ Διοικητικού Συμβου¬ 
λίου τοϋ Ταμείου, λαμβανομένης ως καί έν τώ άνω έδαφίω 
(«)· 

Εΐδικώς διά τά έκ τών άνω άνίκανα προς έργασίαν, λογω 
διαρκοΰς πνευματικής άναπηρίας ένήλικα τέκνα, δύναται νά 
χορηγηθή κατά τον αυτόν τρόπον, καί έτέρα 3μηνος παράτα- 
σις. 

γ) Οί γονείς τοϋ ύπαλλήλου ώς καί αί άγαμοι άδελφαί, 
διά χρονικόν διάστημα μέχρι τριών (3) μηνών, κατόπιν γνω¬ 
ματεύσεως τής "Υγειονομικής "Υπηρεσίας. Τό χρονικόν τοϋτο 
διάστημα δύναται νά παραθή έπί ένα (1) μήνα, είσέτι δι’ 
άποφάσεως τοϋ Διοικητικού Συμβουλίου τοϋ Ταμείου, λαμ¬ 
βανομένης κατόπιν ήτιολογημένης γνωματεύσεως τής 
"Υγειονομικής "Υπηρεσίας. 

Είς άμφοτέρας τάς περιπτώσεις τοϋ παρόντος έδαφίου τό 
τό Ταμεΐον καλύπτει τά έβδομήκοντα πέντε έκατοστά (75%) 
τής συνολικής δαπάνης νοσηλείας Ββ' θέσεως, άνεξαρτήτως 
τής θέσεως είς ήν δικαιούται νοσηλείας ό ύπάλληλος καί τά 
έν τώ έδαφίω τούτω μέλη οικογένειας. 

δ) Τά ένήλικα άγαμα άρρενα τέκνα μέχρις ήλικίας 25 
ετών τά φοιτώντα είς τά έν παραγρ. 2 τοϋ άρθρου 4 τοϋ 
παρόντος Ανώτατα ή Ανώτερα Εκπαιδευτικά "Ιδρύματα 
καί έφ’ όσον δικαιούνται περιθάλψεως κατά τάς διατάξεις 
τοϋ παρόντος Κανονισμού, διά χρονικόν διάστημα μέχρι 
τριών (3) μηνών, δυνάμενον νά παραταθή έπί τρεις (3) 


είσέτι μήνας, τηρουμένων τών προϋποθέσεων, διά τάς εγκρί¬ 
σεις, τοϋ έδαφίου (β) τοϋ παρόντος άρθρου. 

2. Τά έν τή προηγουμένη παραγράφω άναφερόμενα χρονικά 
όρια νοσοκομειακής περιθάλψεως άφοροΰν τήν περίοδον έκά- 
στου ήμερολογιακοΰ έτους. 

3. "Η θέσις νοσηλείας τών ύπαλλήλων καί τών δικαιου- 
μένων περιθάλψεως μελών οικογένειας αυτών είς νοσοκο¬ 
μεία ή κλινικάς καθορίζεται, άναλόγως τοϋ βαθμοΰ'τοΰ ύπαλ¬ 
λήλου, ώς άκολούθως : 

α) Νοσηλεία είς Α'· θέσιν. 

Διοικητής - "Υποδιοικητής 

Γενικοί Διευθυνταί - Διευθυνταί ' 

Αρχίατρος 
Νομικός Σύμβουλος 
β) Νοσηλεία είς Βα' θέσιν 
Προϊστάμενοι "Υπηρεσίας, 

"Υποπροϊστάμενοι, Τμηματάρχαι Α καί Β 
Αρχιμηχανικοί, "Υπαρχιμηχανικοί, Μηχανικοί παντός 
βαθμοΰ, "Υπομηχανικοί, Γ καί Α'. 

Χημικοί παντός βαθμοΰ 
Ιατροί παντός βαθμοΰ 

Αναπληρωτής Νομ. Σύμβουλος καί Δικηγόροι 
Έργοστασιάρχαι, "Υπεργοστασιάρχαι 
Μηχανοστασιάρχαι Α' 

Άρχιεπιθεωρηταί, Έπιθεωρηταί, Σταθμάρχαι Α' 

Άρχιελεγκταί 

Μεταφρασταί 

Προϊστάμενος Μηχανογραφικού Κέντρου 
Άναλυταί, προγραμματισταί 

Προϊστάμενος Χειριστών Διατρητικών Μηχανών, 
γ) Νοσηλεία είς Ββ' θέσιν 
"'Απαν τό λοιπόν προσωπικόν. 

δ) Πάντες οί λαμβάνοντες μισθολογικήν προαγωγήν οίου- 
δήποτε τών άνω βαθμών δικαιούνται νοσηλείας είς θέσιν τοϋ 
βαθμοΰ, οΰτινος τάς άποδοχάς, λαμβάνουν. 

ε) Τά μέλη οικογένειας τοϋ ύπαλλήλου, έφ’ όσον είναι 
έκ τών δικαιουμένων νοσοκομειακής περιθάλψεως, βάσει 
τοϋ παρόντος άρθρου, δικαιούνται ταύτης είς ήν καί ό ύπαλ- 
ληλος έξ ού έλκουν τό δικαίωμα θέσιν. 

Άρθρον 16. 

Έργαστηριακαί εξετάσεις καί άκτινοθεραπεΐαι. 

Μερίμνη καί δαπάναις τοϋ Ταμείου ένεργοΰνται αί άπα- 
ραίτητοι διά τήν διάγνωσιν καί παρακολούθησή τής πο¬ 
ρείας τής νόσου, έργαστηριακαί, μικροβιολογικαί, βιοχημι- 
καί, φυσιολογικαί, άκτινολογικαί καί λοιπαί εΐδικαί έκ τής 
ιατρικής έπιστήμης έπιβαλλόμεναι έξετάσεις ώς έπίσης 
αί άπαοαίτητοι άκτινοθεραπεΐαι, ήλεκτροθεραπεΐαι μηχα¬ 
νοθεραπείας κινησιοθεραπείας ένέσεις κατ’ οίκον, τή 
έντολή είς πάσαν περίπτωσιν, τών αρμοδίων οργάνων τής 
"Υγειονομικής "Υπηρεσίας. 

’Άρθρον 17. 

Βοηθητικά θεραπευτικά μέσα καί όργανα. 

1. ’Ανά έτος είς τούς άναφερομένους είς τά άρθρα 2 καί 
4 τοϋ παρόντος Κανονισμού, χορηγούνται, έφ’ όσον έχουν 
άνάγκην, κατόπιν γνωματεύσεως τής "Υγειονομικής "Υπη¬ 
ρεσίας καί άποφάσεων .τού Διοικητικού Συμβουλίου τού 
Ταμείου, τά κάτωθι : 

α) Κηλεπίδεσμος έλαστικαί περικνημίδες, ζώναι σπλα¬ 
χνοπτώσεως καί μετεγχειρητικαί, είς άς περιπτώσεις 
κρίνεται άπαραίτητος ή χορήγησις τούτων. 

β) Επανορθωτικοί φακοί έγχωρίου κατασκευής μέ 
άπλοΰν σκελετόν, τού όποιου ή άξια καθορίζεται έκάστοτε 
ύπό τοϋ Διοικητικού Συμβουλίου τού Ταμείου είς άς περι¬ 
πτώσεις κρίνεται, ύπό τού έντεταλμένου οφθαλμιάτρου, 
άπαραίτητος ή χορήγησις τοιούτων διά τήν διεξαγωγήν 
τής ύπηρεσίας. Είναι δυνατή ή άντικατάστασις έπανορθω- 
τικών φακών καί προ τής παρελεύσεως έτους άπό τής 
χορηγήσεώς των, άν έπήλθε μεταβολή τής καταστάσεως 

τής όράσεο:>ς έπιβάλλουσα τήν αντικατάστασήν, ήτις διαπι- 
στοϋται προσηκόντως. 

γ) Στηρικτικά μηχανήματα κορμού επί δισκοπαθείων. 

δ) Όρθοπεδικά ή άλλα προσθετικά μηχανήματα εις 
παθόντας έν υπηρεσία υπαλλήλους, καί 

ε) Ιατρικά είδη συνυφασμένα άπολύτως μετά τής διενερ- 
γουμένης θεραπευτικής ένεργείας, ώς σωλήνες τραχειοτο- 
μίας, καθετήρες πάσης φύσεως, μηχανήματα υποδομής 
έντερικοΰ περιεχομένου έπί παρά φύσιν έδρας. 

Ιατρικά έργαλεϊα καί όργανα (θερμόμετρα, σύριγγες 
κ.λ.π.) καί μεταλλικά πόσιμα υδατα έν ούδεμία περιπτώσει 
παρέχονται υπό τοϋ Ταμείου. 

2. Επίσης, εις άναφερομένους είς.τά άρθρα 2 καί 4 
τοϋ παρόντος χορηγούνται, έφ’ οσον έχουν ανάγκην κατόπιν 
γνωματεύσεως τής Υγειονομικής 'Υπηρεσίας καί άποφά- 
σεως τοϋ Διοικητικού Συμβουλίου τοϋ Ταμείου τά κά¬ 
τωθι : 

α) Συσκευαί βελτιώσεως τής ακουστικής όξύτητος. 

β) Διπλεστιακοί φακοί, εγχωρίου κατασκευής μέ άπλοΰν 
σκελετόν, τοϋ όποιου ή αξία καθορίζεται έκάστοτε υπό τοϋ 
Διοικητικού Συμβουλίου τοϋ Ταμείου. 

γ) Όμματοϋάλια εγχωρίου κατασκευής, μετεγχειρητι¬ 
κούς χρησιμοποιούμενα. 

Εις τήν άξίαν των ανωτέρω χορηγουμένων ειδών, έφ*' 
όσον ταΰτα χορηγούνται διά τά έν άρθρω 4 τοϋ παρόντος 
άναφερόμενα μέλη οικογένειας, ό υπάλληλος συμμετέχει 
κατά ποσοστόν τριάκοντα έπί τοϊς έκατόν (30%). 

’Άρθρον 18. 

’Έκτασις περιθάλψεως συνταξιούχων καί μελών οικογενειών 
αυτών. 

Διά τούς άπό 1.1.1971 καταστάντας καί έφεξής καθιστα- 
μένους συνταξιούχους τοϋ Ο.Σ.Ε., τών Ταμείων Αλληλο¬ 
βοήθειας καί Προνοίας Προσωπικού Ο.Σ.Ε. τής Διεθνούς 
Εταιρίας. Κλιναμαξών (ΔΕΚ), ώς διά τά δικαιούμενα 
περιθάλψεως μέλη οικογένειας αύτών, ή έκτασις περιθάλ- 
ψεως ρυθμίζεται βάσει τών διατάξεων τοϋ Ν. 532/1977 
(ΦΕΚ 33/8.2.1977 Τ. Α') καί τοϋ παρόντος διατάγματος». 

’Άρθρον 19. 

Δαπάναι (έπίδομα) τοκετού. 

1. ’Εν περιπτώσει φυσιολογικού τοκετοΰ ήσφαλισμένής 
ή συζύγου ήσφαλισμένου, έφ’ όσον ό τοκετός δεν έλαβε 
χώραν εις συμβεβλημένον Θεραπευτήριον ή Νοσοκομείου 
δαπάναις τοϋ Ταμείου καταβάλλονται ύπό τοϋ Ταμείου είς 
τον υπάλληλον ώς έξοδα τοκετοΰ, τά τρία τέταρτα τοϋ 
βασικού μισθού Προϊσταμένου 'Υπηρεσίας τού Ο.Σ.Ε. 
Έφ’ όσον πρόκειται περί τοκετοΰ άφορώντος είς πλείονα 
τού ένός νεογέννητα, καταβάλλεται είς έκαστον έπί πλέον 
τού ένός τέκνου τό έν τρίτον (1/3) τού ανωτέρω έπιδό- 
,ματος. 

. 2. Έν περιπτώσει μη φυσιολογικού τοκετού ήσφαλισμέ- 
νης ή συζύγου ήσφαλισμένου, έφ’ όσον ό τοκετός δεν έλαβε 
χώραν είς συμβεβλημένον Θεραπευτήρ.ιον ή Νοσοκομείου 
δαπάναις τού Ταμείου, καταβάλλονται ύπό τού Ταμείου 
είς τόν Υπάλληλον ώς έξοδα τοκετοΰ, όσα τό Ταμείου θά 
κατέβαλλε, κατά περίπτωσιν δικαιουμένης θέσεως νοση¬ 
λείας, είς συμβεβλημένον Θεραπευτήριον, τά όποια δεν δύ- 
νανται να είναι κατώτερα τών έν τή άνω παραγράφιρ όρι- 
ζομένων. 

Άρθρου 20. 

Έπίδομα Ασθένειας. 

1. Είς τούς έν παραγρ. 1 καί 2 τοϋ άρθρου 2 τού παρόντος 
Κανονισμού άναφερομένους, τούς καθισταμένους άνικάνους 
προς έργασίαν κατά τόν χρόνον τής άσθενείας ή τό στάδιον 
τής άναρρώσεως αύτών, κατά τήν γνωμάτευσιν τής 'Υγειον. 
'Υπηρεσίας, τό Ταμείου ΰποχρεοΰται νά καταβάλη άπό τής 
δευτέρας (2ας) ημέρας τής άσθενείας των καί έπί τέσσερας 
(4) μήνας, έπίδομα άσθενείας. 


2. Είς περιπτώσεις παρατεινομένης ,σοβαράς άσθενείας, 
δύναται δι’ άποφάσεως τού Διοικητικού Συμβουλίου λαμ- 
βανομέυης κατόπιν ήτιολογημένης γνωματεύσεως τής Υγειο¬ 
νομικής 'Υπηρεσίας, νά παραταθή ό χρόνος καταβολής τού 
έπιδόματος άσθενείας διαδοχικώς, έπί τέσσαρα (4) είσέτι 
δίμηνα. 

Τά ώς άνω χρονικά όρια έπιδοτήσεως άφοροΰν τήν περίοδον 
εκάστου ήμερολογιακοΰ έτους. ■< 

3. Τό έπίδομα άσθενείας είναι· ίσον προς τάς τακτικάς 
άποδοχάς, έφ’ ών διενεργοΰνται κρατήσεις υπέρ τοϋ Ταμείου, 
άσχέτως αν ή νοσηλεία γίνεται οΐκοι ή έν θεραπευτηρίω ή . 
Νοσοκομείω. 

Είδικώς, διά τήν πρώτην ήμέραν έκάστης άσθενείας δεν · 
καταβάλλεται έπίδομα τών δε επομένων τριών (3) ημερών 
τό έπίδομα άσθενείας είναι ίσον προς τά τρία τέτρτα (3/4) 
τών τακτικών άποδοχών. 

Τό.έπίδομα άσθενείας ύπόκειται είς άς κρατήσεις ύπόκειται 
καί αί τακτικαί άποδοχαί. . . 

’Άρθρον 21. 

Έξοδα κηδείας. 

1. Τό Ταμείου καταβάλλει δι’ έξοδα κηδείας : 

α) Έν περιπτώσει θανάτου υπαλλήλου έκ τών άναφερο- 
μένω.ν έν παραγράφοις (1) καί (2) τοϋ άρθρου 2 τού παρόντος, 
ποσόν ίσον μέ τάς τακτικάς άποδοχάς-τριών (3) μηνών αύτοΰ 
μή δυνάμενον πάντως νά είναι άνώτερον τών τριών (3) βα¬ 
σικών μισθών τού έπί βαθμώ Προϊσταμένου 'Υπηρεσίας- 
ύπαλλήλου τοϋ Ο.Σ.Ε. 

β) Έν περιπτώσει θανάτου μέλους οικογένειας υπαλλήλου 
έκ τών έν άρθρω 4 τού παρόντος άναφερομένων, ποσόν ίσον, 
προς τάς τακτικάς. άποδοχάς τών δύο - (2) μηνών τού υπαλ¬ 
λήλου, μή δυνάμενον πάντως νά είναι άνώτερον τών δύο (2) 
βασικών μισθών τού έπί βαθμώ Προϊσταμένου 'Υπηρεσίας 
υπαλλήλου .τού Ο.Σ.Ε. 

2. Τά έν τή προηγουμένη παραγράφω ποσά καταβάλλον¬ 
ται.: 

α) Έν περιπτώσει. θανάτου υπαλλήλου είς τόν έπιζώντα 
σύζυγον ή τέκνα ή είς τόν έπιμεληθέν.τα τήν -κηδείαν, είς τόν 
όποιον δέν δύναται νά καταβληθούν πλείονα τών πράγματι 
ύπ’ αύτοΰ δαπανηθέντων, έφ’ όσον ταΰτα είναι όλιγώτερα 
τών προβλεπομένων έν τώ έδαφίω (α.) τής άν.ω παραγράφου 1 

β) Έν περιπτώσει θανάτου μέλους οικογένειας, είς τόν. 
Υπάλληλον. 

’Άρθρον 22. 

• Περίθαλψις τραυματιζομένων έν υπηρεσία. 

1. Είς τούς. τραυματιζομένους έν υπηρεσία υπαλλήλους 
παρέχεται πλήρης ιατρική, οδοντιατρική, φαρμακευτική καί 
νοσοκομειακή περίθαλψις, άνευ χρονικού περιορισμού είς 
βάρος τού Ταμείου. 

2. 'Η κατά τήν προηγουμένην παράγραφόν έκ μέρους τού ' 
Ταμείου παροχή περιθάλψεως, ώς καί ή καταβολή έπιδόματος 
άσθενείας, δέν δύναται νά έκταθή πέραν τών ύπό τής ίσχυ- 
ούσης νομοθεσίας περί έργατικών άτυχημάτων προβλεπο¬ 
μένων χρονικών ορίων. 

Είς τήν προκειμένην περίπτωσιν καταβάλλονται είς τούς 
ύπαλλήλους αΐ τακτικαί άποδοχαί άπό τής πρώτης ήμέρας τού 
τραυματισμού. 

Είς τούς δικαιουμένους, κατά τόν Κανονισμόν Δευτερευ- 
ουσών Απολαβών, άμοιβής χιλιομετρικών διανύσεων, κατα¬ 
βάλλονται προσθέτως καί τά 75% τού μέσου όρου τής άμοι¬ 
βής τών χιλιομετρικών διανύσεων τού προηγουμένου ήμερο- 
λογιακού έτους. 

’Άρθρον 23. 

Υποχρεώσεις τού Ταμείου προς άσθενείς εύρισκομένους 
είς τόπον μή έξυπηρετούμενον ύπό τής 'Υγειον. 'Υπηρεσίας. 

1. Τό Ταμεΐον ύποχρεοΰται είς τήν καταβολήν τής δεόν¬ 
τως βεβαιουμένης δαπάνης δι’ ιατρικήν, οδοντιατρικήν, φαρ¬ 
μακευτικήν καί νοσοκομειακήν περίθαλψιν είς περιπτώσεις 
έκτάκτου άσθενείας ύπαλλήλου καί μελών οικογένειας αύτοΰ, 

ευρισκομένου μακράν τής περιοχής τής έξυπηρετουμένης 
ύπό τής Υγειονομικής Υπηρεσίας, υπό την προϋπόθεσιν, 
δτι τά ύποβληθησόμενα δικαιολογητικά των σχετικών δα¬ 
πανών είναι δεόντως θεωρημένα παρά τών Αστυνομικών 
Αρχών τοϋ τόπου, έ'νθα έλαβε χώραν ή περίθαλψις, εξαιρού¬ 
μενων τών θεωρημένων ύπό τής Εφορίας δελτίων παροχής 
υπηρεσιών, ιατρών καί -ίερα-ευτηρίων, ώς καί Τιμολογίων 
Φαρμακείων. ν 

2. Προκειμένου περί άσθενείας υπαλλήλου έκ τών εν 
άρθρορ 2 τοϋ παρόντος άναφερομένων, ώς καί μελών οικογέ¬ 
νειας αύτοΰ έκ τών έν άρθρω 4 παρ. 1 έδ. α, 2 καί 3, δι’ ήν 
απαιτείται έπέμβασις ή άλλη ειδική θεραπεία, μη εφικτή έν 
Έλλάδι, δύναται, μετ’- άπόφασιν τοϋ Διοικ. Συμβουλίου τοϋ 
Ταμείου, λαμβανομένην κατόπιν γνωματεύσεως τής Υγειο¬ 
νομικής 'Τπηρεσίας καί προ τής άναχωρήσεως τοϋ ασθενούς, 
νά καταβληθή παρά τοϋ Ταμείου ή δαπάνη μεταβάσεως καί 
έπιστροφής τοϋ άσθενοϋς εΐς τήν αλλοδαπήν, ή τοιαύτη ξενο¬ 
δοχείου ϋπνου, πλήν φαγητού Α' κατηγορίας, τιμολογίου Α¬ 
θηνών, ή αμοιβή ΐατροΰ καί τά έξοδα νοσηλείας τούτου έν 
Νοσοκομείω κατόπιν προσκομίσεως ύπ’ αύτοΰ αποδεικτικών 
τής δαπάνης. ’Άν ή σοβαρότης τής καταστάσεως τοϋ ασθενούς 
έπιβάλλη τήν χρησιμοποίησιν συνοδού, δύναται, τηρουμένης 
τής διαδικασίας .τοϋ προηγουμένου έδαφίου, νά καταβληθή 
καί ή δαπάνη μεταβάσεως καί έπιστροφής, ώς καί ή τοιαύτη 
ξενοδοχείου ύπνου, πλήν φαγητού, Α' κατηγορίας τιμολογίου 
Αθηνών τού συνοδού. 

3. Τό άνέφικτον τής έν Έλλάδι νοσηλείας καθορίζεται 
διά γνωματεύσεως Επιτροπής, άποτελουμένης έκ τού 
Αρχιάτρου τού Ο.Σ.Ε., ώς Προέδρου καί δύο (2) ετέρων 
ιατρών τού Ο.Σ.Ε., έξ ών ό εΐς ειδικός διά τήν περίπτωσιν. 

Εις περίπτωσιν καθορισμού ώς άνω τού ανέφικτου τής 
έν Έλλάδι νοσηλείας έπιβάλλεται καί έπιγνωμάτευσις 
Καθηγητοΰ Ιατρικής Σχολής τών έν τή χώρα Πανεπιστη¬ 
μίων άναλόγου εΐδικότητος, ήτις κατισχύει τής αντιθέτου 
γνωματεύσεως τής Επιτροπής. 

4. Ιατροφαρμακευτικής καί νοσοκομειακής περιθάλψεως 
εΐς τήν αλλοδαπήν δικαιούνται έπίσης, μετ’ άπόφασιν τοϋ 
Διοικητικού Συμβουλίου τού Ταμείου, οι ύτιάλληλοι, οί 
ευρισκόμενοι δι’. έκπαιδευτικήν άδειαν κανονικήν ή άνευ 
άποδοχών άδειαν ή δι’ υπηρεσίαν εΐς τό έξωτερικόν, εΐς 
αύτούς καταβάλλεται καί ή δαπάνη τής τοιαύτης περιθάλ- 
ψεως, ή αντιστοιχούσα εΐς τήν θέσιν νοσηλείας ής δικαιούν¬ 
ται οδτοι έν Έλλάδι καί εΐς περίπτωσιν ύπερβάσεως τής 
δαπάνης νοσηλείας, δύναται νά καταβληθή ή διαφορά κατόπιν 
άποφάσεως τού Διοικητικού Συμβουλίου τού Ταμείου. 

5. 'Ομοίως νοσηλείας έν τή άλλοδαπή έν γένει καί κατό¬ 
πιν εΐσηγήσεως τής Υ.Ύ. καί άποφάσεως τού Διοικητικού 
Συμβουλίου τού Ταμείου, λαμβανομένης προ τής μεταβά¬ 
σεως, δικαιούνται οί άναφερόμενοι εΐς τά άρθρα 2, 4 καί 15 
τού παρόντος Κανονισμού, οικεία βουλήσει μεταβαίνοντες 
εΐς αυτήν προς ιατροφαρμακευτικήν ή νοσοκομειακήν περί- 
θαλψιν, εΐς οδς όμως καταβάλλεται ύπό τού Ταμείου ή δαπάνη 
δι’ ής θά έβαρύνετο τό Ταμεΐον αν ή ιατροφαρμακευτική ή 
νοσοκομειακή περίθαλψις έλάμβανε χώρα έν Έλλάδι. 

’Άρθρον 24. 

Ειδική περίθαλψις πασχόντων έκ φυματιώσεως. 

1. Εΐς τούς έκ πνευμονικής φυματιώσεως τό πρώτο ν 
προσβαλλομένους υπαλλήλους τού άρθρου 2 τού παρόντο^ 
Κανονισμού, μετά τήν διαπίστωσιν τής παθήσεως καί τήζ 
άνάγκης σανατοριακής περιθάλψεως παρέχεται τοιαύτη 
περίθαλψις εΐς βάρος τού Ταμείου, τό πολύ μέχρι 12 μηνών. 

Διαρκούσης τής σανατοριακής περιθάλψεως, καταβά?^- 
λεται ύπό τού Ταμείου εΐς τούς νοσηλευομένους έφ’ όσον 
ούτοι δέν δικαιούνται τακτικών άποδοχών τό ύπό τής παρα¬ 
γράφου 2 τοϋ άρθρου 20 τού παρόντος προβλεπόμενον έπί- 
δομα άσθενείας. 

2. Εΐς τούς έκ φυματιώσεως τών οστών τό πρώτον προσ¬ 
βαλλομένους ύπαλλήλους τού άρθρου 2 τού παρόντος Κανο¬ 
νισμού, μετά τήν διαπίστωσιν τής παθήσεως καί τής άνάγκης 
νοσηλείας έν εΐδικώ θεραπευτήριο) παρέχεται τοιαύτη νοση¬ 
λεία εΐς βάρος τού Ταμείου, διά χρονικόν διάστημα μέχρις 


24 μηνών κατ’ άνώτατον όριον, έν συνεχεία ή διακεκομ¬ 
μένος. 

Κατά τήν διάρκειαν τής νοσηλείας καταβάλλεται παρά τού 
Ταμείου εΐς άπαντας τούς νοσηλευομένους τό ύπό τής παρα¬ 
γράφου 3 τοϋ άρθρου 20 τού παρόντος προβλεπόμενον έπί- 
δομα άσθενείας. 

3. Υπάλληλοι τυχόντες τής ειδικής νοσηλείας μιας τών 
προηγουμένων παραγράφων καί κατόπιν ΐάσεως άναλαβόν- 
τες ύπηρεσίαν, άν ύποστοΰν ύποτροπήν της άσθενείας ή νέαν 
έκδήλωσιν ταύτης, δικαιούνται νοσηλείας εΐς βάρος τού Τα¬ 
μείου μόνον έφ’ άπαξ καί διά χρονικόν διάστημα καθοριζό¬ 
μενου ύπό τού Διοικητικού Συμβουλίου τού Ταμείου, μή δυ- 
νάμενον νά ύπερβή τό έτος. 

4. Αί παρά τών ειδικών Κανονισμών περιθάλψεως φυμα- 
τικών σιδηροδρομικών τυχόν προβλοπόμεναι παροχαί εΐς 
χρήμα καί εΐς είδος, πέραν τών ύπό τού παρόντος άρθρου 
προβλεπομένων τοιούτων, βαρύνουσι τον Ο.Σ.Ε. 

’Άρθρον 25. 

Περίθαλψις πασχόντων έκ φυματιώσεως μελών 
οικογένειας ύπα?Λήλου. 

1. Δι’άποφάσεως τού Διοικητικού Συμβουλίου τού Τα¬ 
μείου τά έν άρθρω 4 προβλεπόμενα προστατευόμενα μέλη τών 
έν άρθρο) 2 τού παρόντος Κανονισμού ύπαλλήλων εΐς περι¬ 
πτώσεις φυματιώσεως τών πνευμόνων, τών οστών, τού λά- 
ρυγγος ή τών μηνίγγων, έφ’ όσον ή Υγειονομική Υπηρεσία 
γνωματεύει περί τής άπολύτου άνάγκης νοσηλείας έν Σα- 
νατορίω ή εΐδικώ Θεραπευτηρίω δικαιούνται τοιαύτης εΐς 
βάρος τού Ταμείου, διά χρονικόν διάστημα μέχρις έξ (6) 
μηνών. 

Τό χρονικόν τούτο διάστημα, μετά τήν αύτήν διαδικασίαν, 
δύναται νά παραταθή τριών (3) μηνών εΐσέτι. 

Έν ΐδιαζούση περιπτώσει καί κατόπιν πλήρως ,ήτιολο- 
γημένης γνωματεύσεως τής 'Τγειονομικής Υπηρεσίας, δύ- 
ναται νά δοθή καί δευτέρα τρίμηνος παράτασις, κατόπιν άπο¬ 
φάσεως τού αύτοΰ' Συμβουλίου. 

. 2. Αί διατάξεις τής προηγουμένης παραγράφου έφαρμό- 
ζονται καί εΐς τήν περίπτωσιν τού καρκίνου. 

Άρθρον 26. 

Έξοδα κινήσεων άσθενών. 

Τον ήσφαλισμένον κατά έν άρθρω 2 προσωπικόν καί τά 
τά έν άρθρω 4 μέλη οικογένειας, τά έχοντα άνάγκην αίμο- 
καθάρσεως, λόγω νεφροπάθειάς, δικαιούνται έξόδων μετα¬ 
βάσεως καί έπιστροφής εΐς κέντρα αίμοκαθάρσεως. 

Τό ύψος τής δαπάνης καθορίζεται κατά περίπτωσιν άπό 
τό Δ.Σ. τού ΤΑ, άναλόγως τής χιλιομετρικής άποστάσεως. 

’Άρθρον 27. 

Υποχρεώσεις τού Ταμείου 
έναντι των κρινομένων ώς άνικάνων. 

Αί κατά τον παρόντα Κανονισμόν, ύποχρεώσεις τού Τα¬ 
μείου, έξακολουθοΰν ύφιστάμεναι έναντι τών κρινομένων, 
βάσει τών κειμένων διατάξεων, σωματικώς ή πνευματικώς, 
άνικάνων, μέχρι τής κοινοποιήσεως τής περί άπολύσεως 
πράξεως. 

’Άρθρον 28. 

Παιδική Προστασία. 

1. Τό Ταμεΐον δύναται νά μετέχει έν όλω ή έν μέρει εΐς 
τάς δαπάνας λειτουργίας, θερινών έξοχών ύπέρ τών. τέκνων 
τών παρ’αύτώ ήσφαλισμένων διά ποσών όριζομένων έκά- 
στοτε δι’ άποφάσεως τού Δ.Σ. τού Ταμείου, έγκρινομένης 
ύπό τοϋ Υπουργού . Κοινωνικών Υπηρεσιών. 

2. Ωσαύτως δύναται νά μετέχη έν όλω ή έν μέρει εΐς 
τάς δαπάνας φιλοξενίας εΐς ιδιωτικούς ή κρατικούς βρεφο¬ 
νηπιακούς σταθμούς, τών τέκνων τών παρ’ αύτώ ήσφαλι- 
σμένων έν ένεργεία ύπαλλήλων. 

3. 'Η ηλικία τών δικαιουμένων φιλοξενίας τέκνιον εΐς 
βροφονηπιακούς σταθμούς καθορίζεται διά μέν τά βρέφη 

απο 0 - 2, 1/2 ετών, διά δε -τά νήπια άπδ 2, 1/2 -5, 1/2 
ετών. 'Η συμμετοχή τών ήσφαλισμένων εις την δαπάνην 
θά είναι ή. έκάστοτε ίσχύουσα διά τούς ήσφαλισμένους τοϋ 
Δημοσίου. Αί λεπτομέρειαι εφαρμογής του παρόντος άρθρου 
ρυθμίζονται δι’άποφάσεων τοϋ Δ.Σ. τοϋ Τ.Α. 

’Άρθρον 29. 

Πόροι Ταμείου. 

Οί πόροι τοϋ Ταμείου άποτελοΰνται : 

α) Έξ εισφοράς τών , 'Υπαλλήλοιν τοϋ Ο.Σ.Ε. τοϋ Τα¬ 
μείου Αλληλοβοήθειας τοϋ Ταμείου Προνοίας καί τών άπό 
1.1.1971 συνταξιούχων τοϋ Ο.Σ.Ε. των Ταμείων Αλλη¬ 
λοβοήθειας καί Προνοίας Προσωπικού ΟΣΕ καί τής 
Διεθνούς Εταιρείας Κλιναμαξών, οριζόμενης εις ποσοστόν 
μή δυναμένου νά ύπερβή τό· 3 % επί τής βασικής μισθοδο¬ 
σίας μετά τών πάσης φύσεως παγίων έπιδομάτων τοϋ προ¬ 
σωπικού τών έν Έλλάδι Σιδηροδρόμων διά τό έν ένεργεία 
προσωπικό μή συμπεριλαμβανομένων τών δευτερευου- 
σών άπολαβών προκειμένου δε περί τών συνταξιούχων 3 % 
έπί τής- δι’ άποφάσεως τοϋ Γενικού Λογιστηρίου τοϋ Κρά¬ 
τους ή οικείου ασφαλιστικού φορέως καθορισθείσης συντάξεως. 

Εις τήν εισφοράν ταύτην ύποχρεοΰνται οί ώς άνω υπάλ¬ 
ληλοι καί διά τό διάστημα καθ’ ό λόγω άσθενείας, αργίας, 
άδειας άνευ άποδοχών ή άλλης αιτίας,,, πλήν τής στρατεύ- 
σεως δεν μισθοδοτούνται. 

β) Έκ συνεισφοράς τοϋ Ο.Σ.Ε. ΐσης προς τό διπλάσιον 
τής , κατά τήν . προηγουμένην παράγραφον καταβαλλόμενης 
παρά τών υπαλλήλων εισφοράς καί ίσοπόσου. τοιαύτης κα- 
ταβαλλομένης, κατά τήν αύτήν παράγραφον παρά τών συν¬ 
ταξιούχων. - 

γ) Έξ εισφοράς τών υπαλλήλων καί τών συνταξιούχων 
έπί τών καταβαλλομένων αύτοΐς έπιδομάτων έπί ταϊς έορ- 
ταϊς τών Χριστουγέννων, τοϋ Πάσχα' καί τοϋ έπιδόματος 
άδειας,’ί ίσης προς τήν έκάστοτε ίσχύουσαν εισφοράν τής 
παραγράφου (α) τοϋ παρόντος άρθρου. 

δ) ’Εκ τών ύπό τοϋ Ο.Σ.Ε. έπιβαλλομένων είς τό προ¬ 
σωπικόν προστίμων, έφ’ όσον δεν έχουν νομίμως διατεθή 
εις τό Ταμεΐον Προνοίας" ή δι’ άλλον σκοπόν ποίοά τοϋ 

Ο.Σ.Ε. 

ε) Έκ τών τόκων τών διαθεσίμων ή άποθεματικών κε¬ 
φαλαίων τοϋ Ταμείου. 

στ) Έκ" τών έκτάκτων εισοδημάτων, τών προερχομένων 
έκ κληροδοτημάτων δωρεών κ.λπ. 

’Άρθρον 30. ' 

Καθορισμός ποσοστού εισφοράς. 

Τό ποσοστόν τής υπέρ τοϋ Ταμείου εισφοράς τών υπαλ¬ 
λήλων καί τών συνταξιούχων καθορίζεται κατ’ έτος, έπί 
τή βάσει τών άποτελεσμάτων τής προηγηθείσης χρήσεως, 
δι’ άποφάσεοις τοϋ Διοικητικού Συμβουλίου τοϋ Ταμείου, 
έγκρινομένης ύπό τοϋ 'Τπουργοΰ Κοινωνικών Υπηρεσιών. 

\ : ■ ’Άρθρον 31. 

Πλεονάσματα καί έλλείμματα 
Κάλυψις έλλειμμάτων. 

1. Τά έκάστοτε προκύπτοντα πλεονάσματα μετά τήν 
κάλυψιν τών τρεχουσών άναγκών μεταφέρονται παρά τή 
Τραπέζη τής Ελλάδος είς έντοκον λογαριασμόν διαθεσίμων, 

2. Έν πέριπτώσει έλλείμματος, ό - Υπουργός ΚοινωνΓ 
ν.ών Υπηρεσιών δύναται δι’ άποφάσεως αύτοΰ λαμβανο” 
μένης κατόπιν ήτιολογημένης προτάσεως τοϋ Διοικητικού 
Συμβουλίου τού Ταμείου. 

α) Νά έπιβάλη, κατ’έξαίρεσιν τής’διατάξεως τής παρ. 
(α) τού άρθρου 28 έκτακτον εισφοράν υπέρ τού Ταμείου, 
έφ’ άπαξ ή περιοδικώς έπί ώρισμένον χρόνον, βαρύνουσαν 
ίσοπόσως τούς υπαλλήλους, τούς συνταξιούχους καί τον 

Ο.Σ.Ε. 


β) .Νά.έπιβάλη,- συμμετοχήν τών υπαλλήλων καί στυντα- 
ξιούχων είς τήν δαπάνην τών ύπό τού παρόντος Κανονισμού 
προβλεπομένων παροχών. 

’Άρθρον 32. ! 

Άποθεματικόν. 

Έκ τών πόρων τοϋ Ταμείου ποσοστόν 2 % διατίθεται 
όποχρεωτικώς διά τον σχηματισμόν άποθεματικοΰ. 

'Η τοιάύτη διάθεσις διακόπτεται όταν τό άποθεματικόν 
φθάση τό ποσόν τής- έτησίας εισφοράς τών ύπαλλήλων καί 
συνταξιούχων. 

Τό άποθεματικόν κατατίθεται παρά τή Τραπέζη τής 
Ελλάδος. 

■.,.·· ’Άρθρον ·33. 

Διάθεσις άποθεματικοΰ. 

1. Διάθεσις τού άποθεματικοΰ έπιτρέπεται μόνον είς 
έκτάκτους περιπτώσεις, έκτιμωμένας. δι’ άποφάσεων τού 
Διοικητικού Συμβουλίου τού Ταμείου, έγκρινομένων παρά, 
τοϋ 'Υπουργείου Κοινωνικών 'Τπηρεσιών. 

2. 'Η κατά τήν προηγουμένην παράγραφον διάθεσις τού 
άποθεματικοΰ έπιτρέπεται προς ϊδρυσιν ή, έπέκτασιν Δια¬ 
γνωστικών Κέντρων, Αναρρωτηρίων, Κλινικών καί Έγκα-' 
ταστάσεων Παιδικών Κατασκηνώσεων ή άλλων σκοπών, 
έμπιπτόντων είς τήν άποστολήν τού Ταμείου. ' 

Άρθρον 34. 

■ ,' Ισολογισμός καί έλεγχος διαχειρίσεως. 

1. 'Ο ισολογισμός τού Ταμείου καταρτίζεται είς τό 
τέλος έκάστου έτους ύποβάλλεται έντός. τετράμηνου είς 
τό ,'Υπουργεϊον Κοινωνικών 'Τπηρεσιών. προς έξέτασιν 
καί δημοσιεύεται μετά τής συνοδευούσης .αυτόν έκθέσεως. 

2. Ό έλεγχος τής διαχειρίσεως τού Ταμείου διενεργεΐται 
ύπό τού Ελεγκτικού Συνεδοίου, συμφώνως προς τάς δια¬ 
τάξεις τοϋ Ν.Δ. 1265/1972. 

• ’Άρθρον 35. 

Διοικητικόν Συμβούλιον. ■ 

1. Τό Διοικητικόν Συμβούλιον τού Ταμείου συντίθεται 
έκ τών . κάτωθι : 

α) Τού ,Διοικητοΰ τού Ο.Σ.Ε., ώς Προέδρου άναπλη- 
ρουμένου ύπό τού νομίμου άναπληρωτού του. 

βΤ’Εξ ένός ύπαλλ,ήλου τοϋ Υπουργείου Συγκοινωνιών, 
όριζομένου' μετά τού άναπληρωτού. του ύπό τού 'Τπουργοΰ 
τού 'Τπουργείου τούτου. 

γ) Έξ ένός υπαλλήλου τού 'Τπουργείου Κοινωνικών 
'Τπηρεσιών. 

δ) Έκ ,δύο ύπαλλήλ.ων τού Ο.Σ.Ε. ήσφαλισμένων τού 
Ταμείου. 

Τά ύπό στοιχεΐον (δ) μέλη μετά τών άναπληρωτών των 
διορίζονται έκ πίνακος ύποβαλλομένου ύπό τής Πανελλη¬ 
νίου Όμοσπονδίας Σιδηροδρομικών, περιλαμβάνοντος δι- 
πλάσιον άριθμόν ύποψηφίων έκ τών ύπηρετούντων έν τή 
έδρα τού Ταμείου. 

2. Τά μέλη τού Δ.Σ. τακτικά καί άναπληρωματικά πλήν 
τού λόγω θέσεως Προέδρου καί άναπληρωτού του, διορί¬ 
ζονται δι’ άποφάσεως τοϋ 'Τπουργοΰ Κοινωνικών 'Τπηρε¬ 
σιών έπί τριετεΐ θητεία. 

3. Είς τάς συνεδριάσεις τού Δ.Σ. παρίσταται ώς ειση¬ 
γητής άνευ ψήφου, ό Διευθυντής τού . Ταμείου άναπληρού- 
μενος ύπό τού νομίμου άναπληρωτού του. Επίσης παρί- 
σταται ό Προϊστάμενος τής 'Υγειονομικής Υπηρεσίας τού 
Ο.Σ.Ε., ώς· σύμβουλος, άναπληρούμενονς-ύπό τού νομίμου 
άναπληρωτού του, είς ας περιπτώσεις ήθελον συζητηθή 
θέματα άφορώντα είς τήν Υγειονομικήν περίθαλψη τών 
ήσφαλισμένων. 

4. Χρέη Γραμματέως τού Δ.Σ. έκτελεΐ ύπάλληλος τού 
Ταμείου οριζόμενος μετά τού άναπληρωτού του ύπό τού 
Προέδρου τού Δ.Σ. 

5. 'Η απώλεια τής ΐδιότητος ώς έκ τής όποιας ώρίσθη 
τις μέλος τοϋ Δ.Σ. επιφέρει αυτοδικαίως και απώλειαν τής 
ΐδιότητος τοΰ μέλους τοϋ Δ.Σ. του Ταμείου (παρ. 1 καί 2 
τοϋ άρθρου 1 τοϋ Α..Ν. 176/1967 καί ύπ’ άριθμ. Φ Ηΐα/ 
4974/1970 άπόφασις των 'Τπουργών Συντονισμοϋ καί Κοι¬ 
νωνικών Υπηρεσιών καί Φ. Α:1α/5524/1970 άπόφασις 'Τ¬ 
πουργών Προεδρίας, Συντονισμοϋ καί Κοινωνικών Υπη¬ 
ρεσιών. 

Άρθρον 36. 

Δικαιοδοσία Διοικητικοΰ Συμβουλίου. 

1. Τό Διοικητικόν Συμβούλιον συνέρχεται τακτικώς 
μέν τουλάχιστον δίς τοϋ μηνός έκτάκτως δέ οσάκις κατά 
τήν γνώμην τοΰ Προέδρου ή δπαρξις θεμάτων πρός συζή- 
τησιν επιβάλλει τοΰτο. 

2. Αί προσκλήσοις άποστέλλονται ύπό τοΰ Προέδρου 
48 ώρας, προ της συνεδριάσεως. 

3. Τό Διοικητικόν Συμβούλιον ■ εύρίσκεται έν άπαρτία 
παρόντων τουλάχιστον τριών έκ τών μελών αύτοΰ, έν οίς 
άπαραίτητος είναι ή παρουσία τοΰ Προέδρου ή τοΰ άνα- 
πληρωτοΰ αύτοΰ. 

4. Αί άποφάσεις λαμβάνονται κατ’ άπόλυτον πλειοψη- 
φίαν τών παρόντων μελών, νικώσης έν ίσοψηφία τής ψήφου 
τοΰ Προέδρου. 

5. Τα πρακτικά τών συνεδριάσεων καταχωροΰνται έν 
εΐδικώ βιβλίω καί υπογράφονται ύπό τοΰ Προέδρου τών πα¬ 
ρόντων μελών καί τοΰ Γραμματέως. 

6. Τό Διοικητικόν Συμβούλιον άσκεϊ την διοίκησιν τών 
υποθέσεων τοΰ Ταμείου καί τήν διαχείρισιν τής περιουσίας 
αύτοΰ, ιδία, δέ : 

α) Εποπτεύει τήν δλην διοίκησιν 

β) Καταρτίζει τον προϋπολογισμόν, συντάσσει τον ισο¬ 
λογισμόν καί την συνοδεύουσαν αυτόν έκθεσιν, άτινα καί 
υποβάλλει εις τό 'Υπουργεϊον Κοινωνικών Υπηρεσιών. 

γ) Αποφασίζει την ένέργειαν πάσης φύσεως προμηθειών, 
την έκτέλεσιν έργων καί έγκαταστάσεων τοΰ Ταμείου έκ 
τών τακτικών έσόδων, έκ τών περισσευμάτων καί έκ τών 
άποθεματικών, τηρουμένης προκειμένου περί διαθέσεως άπο- 
θεματικών τής διαδικασίας τοΰ άρθρου 32 τοΰ παρόντος. 

δ) Αποφασίζει τήν πρόσληψιν τοΰ άναγκαίου προσω¬ 
πικού κατά τάς έκάστοτε ΐσχύουσας διατάξεις. 

ε) Συντάσσει τον Κανονισμόν ΓΙεριθάλψεως 

στ) Συντάσσει τον Κανονισμόν τών έργασιών τών συν¬ 
εδρίων του. 

7. 'Ο Πρόεδρος τοΰ Διοικητικοΰ Συμβουλίου ή ό νόμιμος 
αναπληρωτής τούτου, μέχρι τοΰ ποσοΰ τών πεντήκοντα χιλιά¬ 
δων (50.000) δραχμών, ώς καί ό Διευθυντής τοΰ Ταμείου 


ή ό νόμιμος άναπληρωτής τούτου, μέχρι τοΰ ποσοΰ τών 
είκοσι χιλιάδων (20.000) δραχμών, δύνανται νά έγκρίνουν 
πάσης φύσεως δαπάνας τοΰ Ταμείου, ύπογράφοντες έντάλ- 
ματα καί λοιπά παραστατικά πληρωμής αυτών έγγραφα 
ύχοχρεουμένων μετά ταϋτα εις άν-ακοίνωσίν των προς.πό Διοι¬ 
κητικόν Συμβούλιον. > 

Τά έντάλματα καί λοιπά παραστατικά τής πληρωμής 
έγγραφα προσυπογράφονται έάν ή δαπάνη έντέλλεται ύπό 
τοΰ Προέδρου καί ύπό τοΰ Διευθυντοΰ, εις άπάσας δέ τάς 
περιπτώσεις καί ύπό τοΰ Λογιστοΰ καί τοΰ ένεργοΰντος 
τον έσωτερικόν έλεγχον ύπαλλήλου. 

Άρθρον 37. 

Κανονισμός περιθάλψεως. 

Τό Ταμεϊον ύποχρεοΰται όπως προβή εις τήν σύνταξιν 
Κανονισμού καθορίζοντος τήν διαδικασίαν χορηγήσεως τών 
παροχών τών προβλεπομένων ύπό τών διατάξεων τοΰ πα¬ 
ρόντος, ύποβάλη δέ τοΰτον πρός έγκρισιν εις τό'Υπουρ- 
γεϊον Κοινωνικών 'Υπηρεσιών έντός έτους άπό τής ισχύος 
τοΰ παρόντος. Παρερχομένης άπράκτου τής προθεσμίας ταύ- 
της δύναται νά προβή εις τήν σύνταξιν αύτοΰ τό 'Τπουργεϊον 
Κοινωνικών Υπηρεσιών. 

Άρθρο 38. 

Καταργούμεναι διατάξεις. 

Έναρξις ισχύος κανονισμού. 

1. Ό διά τοΰ ύπ’άριθ. 671/74 Π. Δ/τος καί τά ύπ’ 
άριθ. 14/1978/2Α καί 120/1978 (26Α) Π.Δ. (ΦΕΚ 291/ 
Α/7.10.74) κυρωθείς Κανονισμός Ταμείου Αλληλοβοήθειας 
Προσωπικού Ο.Σ.Ε., ώς έτροποποιήθη μεταγενεστέρως 
καί πάσα έτέρα διάταξις άντικειμένη εις τόν παρόντα Κα¬ 
νονισμόν, καταργεΐται. 

2. 'Η ισχύς τών διατάξεων τοΰ παρόντος Κανονισμού, 
άρχεται άπό τής πρώτης τοΰ μεθεπομένου τής δημοσιεύ- 
σεως αύτοΰ εις τήν Εφημερίδα τής Κυβερνήσεως μηνός 

Εις τήν έπί τών Κοινωνικών Υπηρεσιών Υφυπουργόν, 
άνατίθεμεν τήν δημοσίευσιν καί έκτέλεσιν τοΰ παρόντος Δια¬ 
τάγματος. 

1 ’Εν Άθήναις τή 11 Απριλίου 1982 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ ΚΟΙΝΩΝΙΚΩΝ ΥΠΗΡΕΣΙΩΝ 

ΣΤΑΥΡΟΥΛΑ (ΡΟΥΛΛ) ΚΑΚΛΑΜΑΝΑΚΗ ■ ΡΗΓΟΥ 

